PERSONOPLYSNINGER

- Personoplysninger kan for eksempel være CPR-numre, registreringsnumre, et billede eller lægejournaler, når det i praksis er muligt at identificere en person ud fra oplysningerne eller i kombination med andre. Man siger, at oplysningen er "personhenførbar".

- Databeskyttelsesforordningen opdeler personoplysninger i tre typer:

Almindelige oplysninger

Særlige katergorier af oplysninger (følsomme oplysninger) og

Oplysninger om straffedomme og lovovertrædelser eller tilknyttede sikkerhedsforanstaltninger.

- Følsomme personoplysninger er udtrykkelig afgrænset i databeskyttelsesforordningen, og adgangen til at behandle sådanne oplysninger er snævrere end ved almindelige personoplysninger. Det drejer sig om:

Race og etnisk oprindelse

Politisk overbevisning

Religiøs eller filosofisk overbevisning

Fagforeningsmæssige tilhørsforhold

Genetiske data

Biometriske data med henblik på entydig identifikation

Helbredsoplysninger

Seksuelle forhold eller seksuel orientering.

Kilde: Datatilsynet